**כללים למלגות שכר לימוד ומחיה**

**בתכנית התואר השני במינהל, מדיניות ומנהיגות בחינוך**

1. **רקע כללי**

מטרת המלגות היא לעודד מצוינות במסלולים מחקריים ולסייע לסטודנטים ולסטודנטיות מצטיינים להקדיש חלק משמעותי מזמנם למחקר, וכך לסיים את לימודי התואר בהישגים גבוהים ובפרק זמן יחסית קצר.

1. **תנאי המלגה**

מלגות שכ"ל – המלגות כוללות פטור מתשלום שכר לימוד (מלא או חלקי). עם זאת, סטודנטים הזכאים למלגה נדרשים לשלם מדי שנה תשלומים נלווים: תשלום חובה בעבור אבטחה ותשלום רשות (נתון לשיקול דעתם של הסטודנטים) בעבור רווחה.

מלגות מחיה – מלגות המחיה המוענקות לסטודנטים פטורות ממס הכנסה ומקבלי המלגות לא יעבדו באו"פ תמורתן. אין בין האו"פ למקבל המלגה יחסי עובד-מעסיק. המלגות אינן כוללות תשלום לביטוח לאומי, ועל כל סטודנט.ית להסדיר תשלומים אלו באופן עצמאי.

\*עוזרי מחקר או אסיסטנט.ית פיתוח המועסקים באו"פ עד 50% משרה רשאים להגיש בקשה למלגת מחיה.

1. **תנאי סף**

**3.1. תנאי סף לקבלת מלגת שכר לימוד**

* קבלת הסטודנט.ית למסלול המחקרי, בהתאם לתנאי התוכנית.
* סטודנטיםיידרשו ללמוד קורס אחד לפחות בסמסטר הקודם לקבלת המלגה (לא כולל סמסטר קיץ), לקבל ציון ממוצע 85 לפחות בקורסים שלמדו בתוכנית, וציון 83 לפחות בכל אחד מהקורסים.
* אם הסטודנט.ית למדו חמישה קורסים בתוכנית ועמדו בתנאים, אך טרם התקבלו למסלול המחקרי, הם יוכלו לקבל מלגת שכר לימוד לקורס השישי. רק לאחר התקבלותם למסלול המחקרי, יוכלו להמשיך ולקבל מלגת שכר לימוד לקורסים נוספים.
* סטודנטים.יות אשר התקבלו ללימודי השלמות (מעמד על תנאי) אינם זכאים למלגות הצטיינות עד למעבר ל- "סטטוס של סטודנט מן המניין".

**3.2. תנאי סף לקבלת מלגות מחיה**

1. **כללי:**
2. ככלל, מלגות מחיה יינתנו אך ורק לאחר אישור הצעת המחקר לתזה. יוחרגו מכלל זה תוכניות ייחודיות או מסלולים מיוחדים, שקיבלו את אישור ראש.ת הרשות ללימודים מתקדמים והמנל"א להעניק מלגות מחיה בשלבים מוקדמים יותר בלימודים.
3. סכום מלגת מחיה הוא 3,000 ₪ לחודש (נכון לשנת הלימודים תשפ"ה). התוכניות יכולות להחליט על הענקת מלגות המחיה במנות שונות – מהיקף של שליש מלגה ועד סכום מרבי של 200% מלגה.
4. תקופת הענקת המלגה: מלגות מחיה יינתנו אך ורק לאחר אישור הצעת המחקר לתזה. מלגות מחיה יינתנו לתקופה כוללת **שלא תעלה על 12 חודשים**, ובכל מקרה הענקת המלגה תסתיים בחודש שבו הוגשה התזה לשיפוט או עם תום 12 החודשים, לפי המוקדם ביניהם.

מלגת המחיה תינתן בשלב ראשון לשישה חודשים. בתום תקופה של חמישה חודשים ממועד התחלת קבלת המלגה, יגישו הסטודנט.ית לראש.ת התוכנית דיווח מאושר על ידי המנחה, על התקדמות במחקר. על בסיס דיווח זה יוחלט אם להעניק מלגת מחיה לתקופה נוספת של עד שישה חודשים.

1. סטודנט.ית אשר החליטו לעבור ממסלול מחקרי למסלול ללא תזה, או סטודנט.ית שלא סיימו את כל חובות התואר לאחר תשעה סמסטרים (לא כולל סמסטרי קיץ) ממועד התחלת לימודיהם כסטודנט.ית מן המניין, יחויבו להחזיר את כל מלגות המחיה שקיבלו. ראש.ת התוכנית יוכלו לבקש מראש.ת הרשות ללימודים מתקדמים לא לדרוש את השבת סכום המלגה בנסיבות מיוחדות וחריגות.
2. לראש.ת התוכנית הסמכות להחליט על הפסקת המלגה, בהתייעצות עם המנחה, אם יתברר שהסטודנט.ית לא מתקדמים במחקר כמתוכנן, בין אם מבחינה אקדמית או מפאת אי עמידה בזמנים.
3. **תנאי סף לקבלת מלגת מחיה:**
4. הגשת הצעת מחקר בתקופה שלא עולה על שישה סמסטרים (לא כולל סמסטרי קיץ) מאז החלו הסטודנט.ית את לימודיהם בתוכנית כסטודנט.ית מן המניין.
5. אישור של הצעת המחקר.
6. ממוצע 85 לפחות בקורסים שנלמדו בתוכנית לתואר השני, וציון 83 לפחות בכל אחד מהקורסים.
7. **תנאים להארכת מלגת המחיה:**
8. קצב לימודים של לפחות שני קורסים בסמסטר. תנאי זה חל על הסטודנטיות וסטודנטים שטרם סיימו את חובות הקורסים שלהן.ם.
9. ציון ממוצע 85 לפחות בקורסים שנלמדו עד סיום תקופת המלגה, וציון 83 לפחות בכל אחד מהקורסים.
10. המלצת המנחה על התקדמות במחקר.
11. **תנאים להפסקת תשלום מלגת מחיה:**

* **האוניברסיטה רשאית להפסיק את תשלום המלגה לסטודנט.ית אשר אינם עומדים בדרישות האקדמיות, שאינם מתקדמים בעבודתם האקדמית בפרק הזמן הנדרש או שעברו עבירת משמעת חמורה.**
* **בכל מקרה של הפסקת מלגת מחיה, הסטודנט.ית יחויבו להחזיר את הסכומים שקיבלו על חשבון המלגה בשיעורים ובמועדים שתקבע האוניברסיטה.**
* סטודנט.ית שהחליטו על הפסקת לימודים, או שהתוכנית החליטה על הפסקת לימודים, יפסיקו לקבל את המלגה ויחויבו להחזיר את כל סכום מלגת המחיה שקיבלו עד לאותו מועד.
* סטודנט.ית אשר החליטו לעבור ממסלול מחקרי למסלול ללא תזה, או סטודנט.ית שלא סיימו את כל חובות התואר לאחר תשעה סמסטרים (לא כולל סמסטרי קיץ) ממועד התחלת הלימודים כסטודנט.ית מן המניין (לא כולל קורסי השלמה), יחוייבו להחזיר את כל מלגת המחיה שקיבלו.

1. **נסיבות הקפאת הלימודים בעת קבלת מלגת מחיה:**
2. סטודנט.ית המבקשים להקפיא את לימודיהם יגישו בקשה מנומקת לראש.ת התוכנית.
3. אם ראש.ת התוכנית אישרו את הקפאת הלימודים למשך סמסטר אחד מכל סיבה שהיא, תקופת ההקפאה לא תילקח בחשבון בקביעת משך הזכאות למלגה ועמידה בלוח הזמנים האקדמי, אולם בתקופת ההקפאה הסטודנט.ית לא יהיו זכאים לתשלום המלגה.
4. אם ראש.ת התוכנית אישרו את הקפאת הלימודים ליותר מסמסטר אחד, הסטודנט.ית יאבדו את זכאותם למלגה ויידרשו להגיש מחדש בקשה למלגה עם חזרתם ללימודים.
5. במקרה של אירוע מזכה כמו חופשת לידה, יחולו הוראות [נוהל הורות](https://www.openu.ac.il/Lists/MediaServer_Documents/deanStudents/nohal_horut.pdf) למשך תקופת חל"ד, 15 שבועות.
6. **אופן חלוקת המלגות**

* מספר מקבלי המלגה וגובה המלגה ייקבעו על ידי כל תוכנית על פי קני מידה של הצטיינות אקדמית ובהתאם לתקציב שעומד לרשות התוכנית.
* חלוקת המלגות תיעשה על פי קני מידה של הצטיינות אקדמית, על פי החלטת התוכנית.
* מובהר כי מספר המלגות שיוענקו בכל שנה כפוף לשיקול דעתה של התוכנית ומותנה בשיקולים תקציביים. המלגאים.ות שייבחרו בכל שנה מבין המועמדים.ות, ייבחרו על בסיס קני מידה של מצוינות אקדמית, וייתכן כי במועד מסוים לא יהיו מועמדים מתאימים לקבלת המלגה.
* סטודנט.ית יוכלו לקבל מלגות שכר לימוד לקורס במספר שלא עולה על מספר הקורסים הנדרשים במסלול המחקרי של התוכנית (כולל התשלום הנדרש עבור הרשמה לכתיבת תזה).
* מלגות שכר לימוד לקורסים (למעט התשלום הנדרש עבור הרשמה לכתיבת תזה) יינתנו במשך חמישה סמסטרים רצופים לכל היותר (לא כולל סמסטרי קיץ) מאז החלו הסטודנט.ית את לימודיהם כסטודנטים מן המניין בתוכנית (לאחר לימוד קורסי ההשלמה).
* מלגת שכר לימוד כנגד התשלום הנדרש עבור הרשמה לכתיבת תזה תוכל להינתן רק אם הסטודנט.ית נרשמו לכתיבת תזה לא יאוחר משבעה סמסטרים (לא כולל סמסטרי קיץ) מאז החלו את לימודיהם כסטודנטים מן המניין בתוכנית (לאחר לימוד קורסי ההשלמה).
* סטודנט.ית הלומדים בו זמנית בשתי תוכניות לתואר שני יוכלו לקבל מלגת הצטיינות בתוכנית אחת בלבד.
* אין מניעה שסטודנט.ית המקבלים מלגת הצטיינות בתוכנית יקבלו גם מלגת הצטיינות נשיא.
* סטודנט.ית המקבלים מלגת שכ"ל חלקית רשאים להגיש בקשה למלגת סיוע כלכלי.
* **עצם הגשת הבקשה של הסטודנט.ית למלגה היא הסכמה לקבל את כללי המלגה והוראותיה.**
* **מלגות לעובדים ולבני משפחה כפופות למגבלות תקנון המלגות של האוניברסיטה.**

**בכל מקרה בו חלה סתירה בין כללים אלו לתקנון המלגות של האוניברסיטה, תקנון המלגות הוא הקובע.**